CELEX: 62012TN0317
Language: fi
Date: 2012-07-11 00:00:00
Title: Asia T-317/12: Kanne 11.7.2012 — Holcim (Romania) v. Euroopan komissio

22.9.2012   
            
            
               FI
            
            
               Euroopan unionin virallinen lehti
            
            
               C 287/31
            
         Kanne 11.7.2012 — Holcim (Romania) v. Euroopan komissio
   (Asia T-317/12)
   2012/C 287/59
   Oikeudenkäyntikieli: englanti
   
      Asianosaiset
   
   
      Kantaja: Holcim (Romania) SA (Bukarest, Romania) (edustaja: asianajaja L. Arnauts)
   
      Vastaaja: Euroopan komissio
   
      Vaatimukset
   
   
               —
            
            
               vastaaja on velvoitettava maksamaan kantajalle väitetysti varastettujen eurooppalaisten päästöoikeuksien, joita ei ole saatu takaisin tuomion antamispäivään mennessä, markkina-arvo niiden markkinahintaan vuotuisine kahdeksan prosentin korkoineen 16.11.2010 lähtien
            
         
               —
            
            
               vastaaja on velvoitettava korvaamaan oikeudenkäyntikulut ja
            
         
               —
            
            
               tuomio on julistettava täytäntöönpanokelpoiseksi.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen pääasialliseen kanneperusteeseen, jonka mukaan
   
               —
            
            
               Euroopan unioni on vastuussa Euroopan komission lainvastaisista päätöksistä, jotka muodostuvat
               
                           a)
                        
                        
                           Euroopan parlamentin ja neuvoston direktiivin 2003/87/EY sekä Euroopan parlamentin ja neuvoston päätöksen 280/2004/EY mukaisesta standardoidusta ja suojatusta rekisterijärjestelmästä 21.12.2004 annetun komission asetuksen (EY) N:o 2216/2004 (EUVL L 386, s. 1) 10 artiklan 1 kohdan virheellisestä tulkinnasta
                        
                     
                           b)
                        
                        
                           kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annetun Euroopan parlamentin ja neuvoston direktiivin 2003/87/EY (EUVL L 275, s. 32) 20 artiklan rikkomisesta
                        
                     
                           c)
                        
                        
                           useiden yleisten oikeusperiaatteiden (suhteellisuusperiaate ja luottamuksensuojan periaate, huolellisuusvelvoite, oikeus tehokkaaseen oikeussuojaan omistusoikeuksien osalta) loukkaamisesta, kun komissio päätti olla ilmoittamatta varastettujen eurooppalaisten päästöoikeuksien sijaintia tai olla sallimatta niiden ilmoittamista Euroopan unionin päästökauppajärjestelmän yhteydessä.